|  |  |
| --- | --- |
|  | Edve Község Önkormányzata*Imre László* polgármester**Cím:** H-9343 Edve, Petőfi u. 60.**Tel/Fax:** 96/ 257 - 489**E-mail:** edvehivatal@m-kabel.hu |

….. napirendi pont

Tárgy: 2020. évi költségvetési rendelet módosítása

Tisztelt Képviselő-testület!

A Képviselő-testület által elfogadott, Edve Község Önkormányzata költségvetését megállapító 2/2020. (II. 18.) önkormányzati rendeletet az államháztartásról szóló 2011. évi CXCV. törvény 34. § (4) bekezdése szerint módosítani szükséges.

Központi hatáskörben az év közben nem tervezett és nem tervezhető állami támogatások (szociális ágazati összevont pótlék) összegével szükséges megemelni a kiadási és a bevételi előirányzatot.

Saját hatáskörben a módosítás érinti a kiadási és a bevételi oldalt egyaránt. Fő oka a módosításnak a pályázati támogatások visszatartott részének megérkezése, az évközben keletkezett többletbevételek, illetve a kiadások között átcsoportosítás történt.

A módosítás részletes, tételes felsorolását a mellékelt adatlapok tartalmazzák.

A 2020. évi költségvetés főösszege a 2/2020. (II. 18.) rendelettel elfogadott 67.127.779 Ft főösszeg 68.036.384 Ft-ra változik. A változás mértéke +908.605 Ft.

Kérem a Tisztelt Képviselő-testületet, hogy a 2020. évi költségvetési rendelet módosítására benyújtott tervezetet elfogadni szíveskedjenek.

Edve, 2020. június 30.

Tisztelettel:

Imre László

polgármester